runetrust/blame-folketinget-dk huggingface dataset:
Kim Behnke (FP), 1998-10-29:
Derudover skal vi have sat de statsafgifter ned, der er på både aktiehandel og på efterfølgende at have aktierne deponeret, for det er i samfundets interesse, at vi får flest mulig mennesker til at deltage i aktiehandel og ikke kun på den måde, at de har sat nogle penge ind i en pensionskasse eller en pensionsfond, hvor der så sidder nogle finansielle rådgivere og investerer.
Jeppe Jakobsen (DF), 2019-03-13:
Hasteforespørgslen lyder: Hvordan vil regeringen set i lyset af VIVE, Det Nationale Forsknings- og Analysecenter for Velfærds, afdækning af kommunernes forringelse af hjemmeplejen sikre og indskærpe over for kommunerne, at ældreplejen prioriteres tilstrækkeligt i landets kommuner?
Karsten Lauritzen (V), 2011-01-14:
Jeg bliver nødt til at sige det her, fordi man også i min optik og i Venstres optik gør sig medansvarlig for den situation, ens familie sidder i, medansvarlig for, at man sidder i et asylcenter i lang tid, og medansvarlig for, at ens børns psykiske tilstand kan blive forværret, når man nu hele tiden påklager afgørelsen i den sag, man har, selv om man har fået gentagne afslag.
Leif Mikkelsen (LA), 2015-05-06:
Jeg har siddet her i den periode, og jeg kan heller ikke erindre det, men vi kan jo slå det efter, men dengang havde det virkelig battet noget at fremsætte forslaget, for vi ved, at det i dag aldrig bliver vedtaget, ligesom vi vidste, at det heller ikke blev det sidste gang.
Merete Dea Larsen (DF), 2018-11-28:
Med lovforslaget bliver det muligt at samkøre registre, som kan afsløre, om en bolig med bopælspligt ikke anvendes som primær bolig, og det bliver muligt for kommuner, hvis der er en konkret mistanke, at indhente oplysninger fra forsyningsselskaber om en husstands forbrug.
Ellen Trane Nørby (V), 2015-04-08:
På den måde kunne vi undgå den meget store samfundsøkonomiske byrde, som regeringen har valgt at vælte over på landbrugserhvervet og dermed over på de op mod 170.000 arbejdspladser, der ligger i den danske fødevaresektor, fordi man går ind og fratager mulighederne for fremover at kunne dyrke og gødske på § 3-arealerne.
Claus Kvist Hansen (DF), 2016-01-14:
På grund af Kommissionens beslutning skal vi her i Danmark inden for kort tid til at lave en ny PSO-ordning, som kan erstatte den nuværende ordning fra næste årsskifte, men allerede i dag førstebehandler vi altså det lovforslag, som indfører de krav, som Kommissionen har stillet for midlertidigt at acceptere den eksisterende PSO-ordning.
Per Clausen (EL), 2008-12-12:
Men jeg er faktisk meget glad for, at hr. Karsten Lauritzen giver udtryk for, at Venstre er indstillet på at se på det her område, analysere det og på baggrund af sådan en analyse konstatere, om der er brug for forandringer, for det kan da godt være, at det skal være udgangen på det her.
Svend Aage Jensby (V), 1998-01-27:
Her er gengivet et referat forfattet af Finanstilsynets daværende direktør, Eigil Mølgaard, om en samtale med finansministeren, og det lyder således: »Torsdag den 22. april 1993 kl. ca. 17.15 ringede finansminister Mogens Lykketoft til mig hjemme privat.
Kristian Jensen (V), 2000-12-05:
Det er faktisk deres opgave netop at være kritiske og sikre, at man ikke bruger offentligt materiale til den slags private fornøjelser. Men på den anden side set, når vi kigger på beslutningsforslaget her, så synes vi, at der er nogle uklarheder, f.eks. er der ingen klar definition af, hvad børn er, og der er ingen klar definition af, hvad man forstår ved skadelige.
Tom Behnke (KF), 2011-03-29:
Selv om det ofte er sådan, at det er samværsforældre, og selv om det ofte er sådan, at bortførelsen sker tidligt i samværet og det dermed ofte er meget svært at lave en national efterlysning, synes jeg ikke, man skal undlade at gøre det – det synes jeg bestemt ikke – og der noterer jeg mig med stor tilfredshed, at Rigspolitichefen allerede er i gang med at optimere indsatsen i de forskellige politikredse.
Jacob Jensen (V), 2012-01-31:
Der står mange fine ord i bemærkningerne til lovforslaget, men man må bare konstatere i hvert fald på visse dele, at regeringen så gør noget af det modsatte, eksempelvis står der, at kommuner og regioner skal have mere frihed til at tilrettelægge opgaveløsningen på en måde, som lokalt vurderes mest hensigtsmæssigt.
Kamal Qureshi (SF), 2010-03-26:
Så det, vi gør, er, at vi tager det civilretlige, ægteskabslovgivningen, for sig og siger: Lad os afskaffe registreret partnerskab, og lad os gøre det ensrettet, så det er ægteskabslovgivning på alle mulige måder, og så alle de lovgivningsmæssige rettigheder og forpligtelser, det giver at være ægtefolk, også bliver lagt oven i det, når to voksne mennesker vælger at gifte sig med hinanden.
Anne Hegelund (EL), 2024-05-16:
Når man så også ser på, hvor mange studiepladser man ender med at lukke, gør det i hvert fald ikke noget godt for, at unge skal have flere uddannelser at vælge imellem og større muligheder for at komme til at tage den uddannelse, de godt kunne tænke sig, der, hvor de godt kunne tænke sig at tage den.
Jens Rohde (V), 2003-04-03:
, når jeg ser, hvordan det er gået og går i Spanien, Portugal, Belgien, hvor man nu helt har opgivet det - jeg siger ikke, at vi skal opgive det; jeg siger bare, at vi skal udskyde det på ubestemt tid - i Tyskland, Frankrig og England, hvor ITV bukkede under på hele digitaliseringsprojektet, og hvor man har udskudt det til 2020.
Troels Lund Poulsen (V), 2002-01-24:
Godt nok hævdes det, at der ikke er en direkte forbindelse til Arafat, men der er trods alt kraftige indikationer på, at man fra amerikansk side har beviser på sammenhængen til de palæstinensiske selvstyremyndigheders involvering i »Karina A« og dets våbenlast.
Jørgen Arbo-Bæhr (EL), 2006-04-26:
Der kunne jeg godt tænke mig at vide, om det er noget, regeringen har taget højde for i sine beregninger, om der er nogen beregninger på, hvor mange mennesker det drejer sig om, som på det grundlag kommer til at skulle leve af kontanthjælp eller slet ikke får nogen indtægt, fordi de har en ægtefælle, der tjener penge, eller hvor mange der kommer til at overgå til førtidspension.
Tove Videbæk (KRF), 2003-02-20:
Derudover mener vi så også i Kristeligt Folkeparti, at hvis vi kan tale om, at der er nogle grupper af uddannelsessøgende, der trænger til hjælp, så er det de lærlinge og studerende, der har børn, for vi mener, at de er nogle af de allerfattigste, vi har, ikke blot blandt de studerende, men i det hele taget i vores land.
Flemming Kofod-Svendsen (KRF), 2000-12-13:
Så vi har altså nogle spørgsmål, når det gælder lige at ramme det beløb, og når vi undlader at stemme, selv om vi synes, det er rigtig, vi stadig prøver at forbedre produktiviteten, har en stadig øget anvendelse af udbud og udlicitering, er det, fordi vi må se det i et langt, sejt træk.
Peter Kofod (DF), 2018-12-05:
Mener ministeren, at det er rimeligt, at en butiksejer i Silkeborg, der fik plyndret sin forretning for produkter for 0,25 mio. kr., og som efter plyndringen offentliggjorde overvågningsbilleder af gerningsmændene, risikerer bødestraf for sine gerninger, og mener ministeren – ligesom Dansk Folkeparti – at de nuværende regler i virkeligheden gør offeret til forbryder og forbryderne til ofre?
Ove Hygum (S), 1999-04-29:
Vi har på det danske arbejdsmarked 1 million ufaglærte, og den demografiske udvikling, den vigende tilgang til erhvervsuddannelserne samt den omstændighed, at en stor del af den faglærte arbejdsstyrke inden for de nærmeste år er ved at nå tilbagetrækningsalderen, betyder en fare for et kvalifikationsgab, hvis vi ikke gør noget.
Jesper Langballe (DF), 2010-04-19:
Når nu fru Marianne Jelved virkelig er forarget over, at man i tilfælde af grov kriminalitet kan få inddraget en permanent opholdstilladelse, hvordan skulle vi andre så kunne opfatte det som andet end et udtryk for, at når man først har fået det, så er det fuldkommen ligegyldigt, hvad man gør, så er det en permanent rettighed?
Morten Messerschmidt (DF), 2020-05-19:
Og når vi ser på de domstolsprøvelser, som forslagsstillerne har været venlige nok til selv at henvise til, så viser det sig jo rent faktisk, at der ikke har været en eneste af de sager, der har være indbragt for domstolene i den givne periode, 2010-2017, som har ført til en underkendelse af anvendelsen af isolation som disciplinærstraf.
Karina Adsbøl (DF), 2019-11-26:
Jeg vil gerne kvittere for ordførerens tale, også i forhold til det samarbejde, vi har haft, på det her område og i forhold til efterværnsproblematikken, som vi også har kæmpet med sammen og har fået afsat midler til næsten hver evig eneste gang, vi har siddet i forhandlinger i satspuljekredsen.
Svend Auken (S), 2000-02-04:
en høj grad af sikkerhed for menneskers sundhed og miljø, samt at de bygger på foreliggende videnskabelig dokumentation for sikkerheden og på erfaringer med udsætning af lignende GMO'er. Det er min vurdering, at de her skitserede muligheder for at indføre en smidigere godkendelsesprocedure ikke - og det er jo det afgørende - vil sænke beskyttelsesniveauet.
Jann Sjursen (KRF), 1999-01-21:
Det fordrer så, at man kunne redde for tidligt fødte helt ned til 12. svangerskabsuge, og det har jeg i hvert fald ikke sådan umiddelbart fantasi til at forestille mig, men o.k., det kan jo være min fantasi, der er noget galt med. Så vil jeg godt sige til justitsministeren, som næsten får os gjort til nogle principryttere - det er selvfølgelig en holdning at have til vores holdning - at vi gør jo ikke det her bare for princippets skyld.
Lene Espersen (KF), 2003-05-05:
Så hvis det, fru Elisabeth Arnold efterlyser, er et lidt mere praktisk regelsæt for, hvordan politiet kan bruge de her regler, er det altså intentionen, at Rigsadvokaten skal udarbejde sådanne retningslinjer. Til fru Line Barfod, må jeg sige, at der her er tale om en helt grundlæggende uenighed, når vi taler om, hvilke sagsakter der skal være adgang til.
Astrid Krag (SF), 2010-05-26:
Jeg vil bare spørge den konservative ordfører, om han er enig i, at der er noget problematisk ved, at der sidste år var over 19.000 udenlandske kvinder, der opsøgte de danske kvindekrisecentre, mens der kun var 31, der indgav ansøgning om at få forlænget deres opholdstilladelse, fordi de var brudt ud af et voldeligt ægteskab.
Tina Nedergaard (V), 2010-11-24:
Jeg pusler til gengæld med at få lovforslagene klar til at få dem gennemført i Folketingssalen som en konsekvens af, at der, når vi har haft tredje behandling af finansloven, er lovbestemte omkostninger, som skal ændres, som følge af den aftale, regeringen har lavet med Dansk Folkeparti og Kristendemokraterne.
Pia Olsen Dyhr (SF), 2023-01-19:
Noget af det, overvismanden har sagt igen og igen, er, at det ikke bare er arbejdsudbuddet, vi taler om, men velkvalificeret arbejdskraft, og derfor er det nogle andre greb, vi skal benytte os af, som f.eks. at få deltidsansatte op på fuld tid, som Venstre eksempelvis foreslog i valgkampen
Charlotte Broman Mølbæk (SF), 2020-12-08:
Jeg kommer selv fra en kommunalbestyrelse og har selv prøvet at sidde med, hvordan man kan stykke det her sammen, og har set, hvor svært det kan være, når man får flere og flere mennesker, der har behov for støtte på det sociale område, samtidig med at man får flere ældre og børn og den slags ting, så det skal der absolut også være plads til forståelse for.
Jane Heitmann (V), 2016-05-03:
For os i Venstre er det afgørende, at Styrelsen for Patientsikkerhed nu får mulighed for at reagere hurtigt i de sager og vurdere, om en læge er til fare for danske patienter og med loven i hånden kunne fratage en given sundhedsperson autorisationen øjeblikkelig, selv om der selvfølgelig også er et retssikkerhedshensyn at tage til sundhedspersonen.
Martin Henriksen (DF), 2009-12-08:
Der er jo masser af fornuftige mennesker med muslimsk baggrund i det her samfund, som ville være lykkelige for, at vi fjernede mange af de religiøse redskaber, kan man kalde det, som bliver brugt til at udøve social kontrol – kontrol af, om folk eksempelvis er rene eller urene, om de har den rigtige opførsel, om de ter sig på den rigtige måde, om deres religiøsitet er den rigtige.
Margrethe Vestager (RV), 2006-05-11:
Men hvis vi lader økonomien ligge og ser på den måde, det foregår på, er det jo ikke nogen stor hemmelighed, at Det Radikale Venstre er noget mere liberalt end Venstre, og derfor vil vi godt vide noget om, hvad det er for en dagsorden, regeringen sætter for udmøntning af flere midler.
Morten Bødskov (S), 2002-11-26:
hr. Per Dalgaard altså her og siger, at det går for stærkt. Jeg kunne også godt tænke mig at vide, hvad det er, der er sket i denne her sene nattetime, for hvordan kan det være, at hr. Peter Skaarup i går i Berlingske Tidende kunne udtale sig positivt om det her forslag, og at Dansk Folkepartis ordfører altså nu udtaler sig stærkt negativt om det?
Mette Frederiksen (S), 2004-04-23:
selvfølgelig, det er ganske interessant, at det private monopol, der er ved at tegne sig på den globale scene inden for medieverdenen, nu åbenbart kan blive en aktør i det danske medielandskab, også hvad angår tv. Det er jo det, vi har sagt fra oppositionen hele tiden, at når man går ud med en forhastet privatisering af TV 2 som den, der blev vedtaget i medieforliget, så kan danskerne jo overhovedet ikke være sikre på, hvad det er for et produkt, der kommer ud af det
Mette Thiesen (NB), 2020-12-03:
Med de her eksempler er jeg ikke engang kommet ind på, hvad det har af konsekvenser for de modtageklasser, der skal modtage tosprogede elever, eller – endnu værre – hvilke konsekvenser det vil have for de danske børn, der bliver tvunget til at starte på en skole med en masse tosprogede.
Kristian Thulesen Dahl (DF), 2004-09-07:
De effektiviseringer bygger vel på, at man har en formodning om, at man for de penge, der afsættes, kan gøre noget for miljøet, og at der ikke er en sammenhæng med, at man skærer ned på indsatsen for miljøet i forhold til de penge, man bruger, men altså at man kan gøre tingene på en mere effektiv måde.
Peter Duetoft (CD), 1997-12-17:
Vi er meget tilfredse med, at det er starten på et flerårigt forlig om kriminalforsorgen, og vi tror faktisk, at det er noget af det, som i dagligdagen betyder meget for mennesker, nemlig trygheden ved at kunne gå rundt og samtidig vide, at der bliver slået ned, når der er nogen, der overtræder loven.
Flemming Hansen (KF), 2004-01-15:
For at redegørelsen skal give mening, vil jeg samtidig redegøre for det hidtidige forløb af den traktatkrænkelsessag mod Danmark, som blev indledt af Kommissionen helt tilbage i 1998. Kommissionens påstand var, at den danske færgelovgivning var i strid med EU-retten, fordi den ikke stillede krav om udbud af færgeruter, der modtog officielle tilskud.
Flemming Kofod-Svendsen (KRF), 1998-06-04:
Bliver han glad for, at han nu mere eller mindre bliver tvunget til at sætte nogle initiativer i gang? Mon denne borgmester ville blive glad for i tillæg til de udgifter, som han sådan mere eller mindre tvunget fik besked om at sætte i gang, skulle betale en straffeafgift?
Torsten Schack Pedersen (V), 2015-01-27:
Det kan godt være, ministeren ikke vil løfte sløret for de indledende drøftelser i regeringen – efter hvad rygterne siger, er det et rimelig blankt stykke papir, man er startet med – men derfor var en politisk tilkendegivelse af, om der kommer elementer, nyttig; ikke nødvendigvis hvilke, men om der kommer elementer i et vækstudspil, der adresserer de aktuelle problemer, som dansk landbrug står over for.
Morten Messerschmidt (DF), 2006-05-04:
Hvis man tager de virkelig vigtige sager, trafficking, demokratiske institutioner, der ikke overholder de grundlæggende spilleregler og lignende forhold, ud og virkelig sætter fokus på dem og så lader de politiske sager være op til politikerne, så tror jeg, at vi har en model, der er acceptabel.
Jørgen Arbo-Bæhr (EL), 2007-05-30:
Vi har haft en længere debat, og selv statsministeren har jo sat spørgsmålstegn ved, om vi gør det godt nok i forhold til de afviste irakiske asylansøgere, og det eneste, man kan komme frem med, er et forslag, hvor det mest fornuftige vil være, at dem, forslaget handler om, siger nej til det tilbud, regeringen har at give dem.
Karen J. Klint (S), 2005-10-12:
Der er et underudvalg under Nordisk Råd, der hedder Det Handicappolitiske Råd, som i flere år har arbejdet på et koncept, der hedder »Design for alle«, og som også har opbakning fra de forskellige nordiske lande, men det kniber så måske lidt med bevågenheden med hensyn til at få det implementeret rundtomkring.
Jytte Andersen (S), 1997-10-23:
Hvis vi ser på, hvor dimittenderne faktisk er, hvilke regioner de er tilknyttede, er det faktisk sådan, og det synes jeg er tankevækkende, at tager man AC's arbejdsløshedskasse, så er ca. 83 pct. af de ledige dimittender knyttet til de fire uddannelsesbyer: Aalborg, Århus, Odense og København; 83 pct. af samtlige dimittender inden for AC-området er i uddannelsesbyerne.
Liselott Blixt (DF), 2020-04-29:
Jeg er rigtig glad for, at man ikke har lagt planen på hylden, for jeg tror, det betyder noget for rigtig mange i øjeblikket, specielt under krisen, hvor man tror, at det bliver skubbet, fordi der er så meget fokus på coronavirusset i øjeblikket.
Line Barfod (EL), 2010-12-16:
Jeg forstår det simpelt hen ikke, og jeg håber, at ministeren vil komme herop og sige, at man lige vil kigge på det en gang til, eller i hvert fald komme med nogle argumenter, som vi ikke har hørt indtil nu under lovbehandlingen, for, hvorfor regeringen og Dansk Folkeparti mener, at den indsats skal halveres.
Margrethe Vestager (RV), 2006-02-08:
Men hvad angår det principielle, så er det jo en hel grundlæggende forskel på Det Konservative Folkeparti og på Det Radikale Venstre, om man skal gribe ind med bål og brand og statslig regulering, hver gang, man får øje på noget, som ikke er hensigtsmæssigt, eller om man skal forsøge at finde andre veje til at sørge for, at man får et fælles og højere niveau.
Søren Søndergaard (EL), 2003-04-03:
Den ene tror jeg vi er enige om, altså vigtigheden af at bruge denne her opmærksomhed omkring omskæring til også at få lavet nogle ændringer ikke bare inden for Danmarks grænser, men også uden for Danmarks grænser, for omskæring er jo fuldstændig lige alvorlig, hvad enten den finder sted på Nørrebro eller den finder sted i Somalia. Så jeg synes, det er vigtigt, at vi bruger det her også som en anledning til at forsøge at ændre ting ude.
Kim Christiansen (DF), 2010-05-18:
Det har vi så forsøgt i hele forløbet, og jeg vil da gerne rose den øvrige forligskreds for også at have arbejdet konstruktivt for at lave forbedringer til glæde og gavn for de beboere, som jo fuldstændig uforskyldt er taget som gidsler som naboer til en ny jernbanelinje.
Claus Hjort Frederiksen (V), 2010-04-07:
Vi har løftet velfærden til det højeste niveau – som jeg sagde, har vi løftet det med 67.000 mio. kr. siden 2001 – og så er det rigtigt, at vi siger: Skulle man så ikke lige et par år, mens krisen kører, holde det på det niveau og vise lidt solidaritet med de mange mennesker, som arbejder i den private sektor, og som har mistet deres arbejde inden for bygge og anlæg, i eksportvirksomheder, i serviceerhvervene?
Mai Mercado (KF), 2014-04-10:
Jeg tror, det er noget, som påvirker alle politikere, når man har lavet et stykke politisk arbejde, hvor man har kæmpet, og hvor man har arbejdet for at sikre bedre rettigheder for en række børn og unge, som har det rigtig, rigtig svært, og man så ser en række praksisundersøgelser og en række undersøgelser fra Ankestyrelsen, som rent faktisk viser, at kommunerne ikke lever op til deres ansvar.
Per Clausen (EL), 2006-05-18:
Det handler altså lige så meget om at skabe forståelse i Danmark for, at lige så vel som det kræver lighed og lige muligheder at skabe et åbent samfund i Danmark, hvor vi har mulighed for at diskutere fordomsfrit, lige så vigtigt er det i virkeligheden på globalt plan, og den dimension synes vi nok i Enhedslisten det ville være værd at fokusere ganske meget på.
Eva Kjer Hansen (V), 2001-05-23:
I forlængelse af statsministerens besvarelse af hr. Jørn Jespersens spørgsmål skal jeg blot bede statsministeren om at bekræfte, at miljøministeren heller ikke kunne være til stede under debatten sidste onsdag og derfor bad nogle folketingsmedlemmer om at skubbe spørgsmålene til i dag.
Birgitte Bergman (KF), 2025-01-22:
Tillad mig til gengæld at læse højt fra Venstres politiske udspil »Frihed til arbejde«, hvor der står under punktet 3 »Mere frihed til at blive i arbejde som ældre«: »Venstre vil fjerne de aldersdiskriminerende regler, der findes for en række offentligt ansatte, der sætter en aldersgrænse på, hvornår bl.a. præster, provster og biskopper og ansatte i forsvaret kan blive ved med at arbejde.«
Margrethe Vestager (RV), 2009-10-29:
Hvis man taler om automatpilot, altså, så er det da godt, at det, vi drøfter, er, at flytrafikken bliver omfattet af kvoter, for så kan den der sædvanlige regeringsudladning dog i det mindste blive mere sådan miljø- og klimarigtig, end den plejer at være.
Leif Mikkelsen (LA), 2017-01-13:
Derfor vil jeg gerne sige, at vi støtter det her lovforslag, og at vi i øvrigt synes, at det også er en normalisering, som giver større gennemsigtighed og forståelse for de vilkår, man har som minister, og den situation, man er i den dag, man så stopper som minister, hvor man måske netop har måttet slippe en række berøringsflader i det her samfund, som kunne berettige til den pension, man får.
Hans Kristian Skibby (DF), 2009-05-14:
Men man kunne måske fortsætte debatten om de uhumske toiletter lidt og sige: Hvis nu det var foregået i en kommune, hvor man havde valgt at lave et fornuftigt udbudsmateriale for at beskrive, hvordan rengøringsstandarderne skulle være på et kommunalt skoletoilet, et rådhustoilet eller et børnehavetoilet, kunne det jo være, at den private virksomhed, som havde vundet udbuddet, faktisk blev holdt op på, hvad den havde lovet kommunen at foretage som entreprenør, eksempelvis at bruge en toiletbørste nede i kummen.
Charlotte Antonsen (V), 1998-04-14:
Det er det, der ligger i Venstres valgannonce, hvis hr. Thulesen Dahl bedre kan forstå det, når jeg understreger det. Med hensyn til de ydre grænser er det klart, at det, der er væsentligt for, at vi får større indre sikkerhed i EU, er, at vi bekæmper kriminalitet og vi koordinerer samarbejdet om kriminalitetsbekæmpelse ved vores ydre grænser.
Troels Lund Poulsen (V), 2009-03-10:
Jeg synes jo, at en ny, moderne planlægning tager sigte på, at man både skal planlægge for meget store landbrug og for biogasanlæg, for hvis man skal have en meget effektiv højteknologisk landbrugsproduktion, skal biogasanlæg tænkes sammen med, hvor det så er, fremtidens store landbrugsanlæg kommer til at være.
Kristian Thulesen Dahl (DF), 2004-12-15:
Når man har været på sygehuset og har brug for at få et rekreationsophold på et sygehuslignende sted, før man kan komme endeligt hjem, er det bedre, at der er indrettet et sundhedscenter til det frem for et sygehus, der ligger langt fra hjemmet, simpelt hen fordi man er tættere på sin familie og sine venner og bekendte, som i højere grad kan komme og besøge en.
Kim Christiansen (DF), 2008-05-13:
Det har vi været kritiske over for, og der skal vi så også se på, at når vi taler liberalisering fremadrettet - for det går jo ikke så meget på lige det her forslag - er det selvfølgelig vigtigt at kigge på befordringspligten og måske også kigge på den andel, som staten skal understøtte med.
Lars Løkke Rasmussen (V), 2003-04-10:
Intentionen er - det fremgår, hvis man læser side 7 og side 8 i sammenhæng - at der er forskellige muligheder, hvormed man kan skabe disse embryoner, og ud fra en samlet afvejning ender regeringen med at mene og fastslå som et forslag til lovgivning, at alene embryonale stamceller, der udtages fra befrugtede æg, som er befrugtet med henblik på fertilitetsbehandling, falder inden for rammerne af denne lovgivning.
Morten Bødskov (S), 2023-04-14:
Vi skal tage hånd om de udfordringer, vi står over for, og hvis vi skal gøre det, så er det klart, at vi skal sikre, at erhvervslivets forsyningssikkerhed bliver bedre, således at vi kan have sikkerhed for at nå målet om de grønne arbejdspladser og den øgede eksport.